Til: Instituttstyret

Fra: Instituttleder

|  |
| --- |
| Sakstype: V-sak |
| Møtesaksnr.:  |
| Møtenr. 1/2014 |
| Møtedato: 27.02.14 |
| Notatdato: 5.02.14 |
| Arkivsaksnr.: |
| Saksbehandler: Idunn Røed |

# Regnskap IFIKK 2013

### Basisvirksomheten

Vi viser til vedlagte regnskapsrapporter*. IFIKK’s totale basisvirksomhet* har et overskudd på vel 13 mill. pr 31. desember 2013. Av dette «tilhører» 2,5 mill. CSMN, mens overskuddet for IFIKK ekskl. CSMN er 10,6 mill. Dette er 3,5 mill bedre enn budsjettert og ca. 1 mill mindre enn siste prognose. Her følger kommentarer til de viktigste avvikene for

**IFIKK ekskl. CSMN**:

**Inntektene** er i sum 2,9 mill. høyere enn budsjettert. Dette skriver seg hovedsaklig fra bevilgningene (81,7 mill. mot budsjettert 78,7) og er summen av ekstra midler som ble tildelt i løpet av året, bl.a. økte midler pga kraftig økning i internhusleien. Videre har man fått nesten 1 mill. ekstra i overheadinntekter fra prosjektene, og fått refundert 1,2 mill fra NFR til et par avsluttede prosjekter. Egenandelskostnaden (instituttets andel av prosjektfinansieringen) er 2,7 mill høyere enn budsjettert, men nesten 1 mill av dette skyldes en regnskapsteknisk feil og vil bli ompostert i 2014.

**Lønnskostnadene** er i sum 4,2 mill. lavere enn budsjett. Dette skyldes hovedsakelig mindre forbruk på fastlønn (50,6 mill mot budsj. 54,2). Det ble budsjettert med raskere oppstart av enkelte vikarer og særlig stipendiater enn det som faktisk skjedde, og da reduseres lønnskostnadene tilsvarende. Videre fikk man større frikjøpsinntekter fra prosjektene enn forventet.

Driftskostnadene ligger 3,5 mill. høyere enn budsjett, nesten bare pga økt internhusleie (fra 3,8 til 7,2 mill.). Det er ellers en rekke avvik på andre poster som omtrent oppveier hverandre. Årets prosjektavslutninger har i sum medført et tap på 1,26 mill.

**CSMN - basis**

Overskuddet på 2,5 mill er 0,4 mill lavere enn budsjett. Her er ingen store avvik, men stillingsendringer blant stipendiatene (gj.f.stipend, + en tidligere start enn forventet) har gitt noe større bevilgningsinntekt (+ 0,5 mill) og noe høyere lønnskostnad. CSMN har ansatt flere postdocer og færre stipendiater enn det som blir bevilget fra fakultetet, og dekker selv differansen i lønn.

### Eksternfinansierte prosjekt

Den vedlagte regnskapsrapporten viser resultat pr. 31. desember 2013, et overskudd i sum på 4,1 mill. (ubenyttede midler) som overføres til 2014.

IFIKK har fortsatt et stort volum på prosjektsiden. Prosjektinntektene i 2013 var i sum nesten 37,2 mill., mot budsjettert 32,7**.** Økningen i forhold til budsjett skyldes blant annet tilgang av nye prosjekter.Den eksternefinansieringen (inntekter eksklusive egenandeler) utgjorde 28,1 mill. i 2013 og har vært økende se senere år. De siste fire år har de eksterne inntektene økt med 9 mill. (46 %). IFIKK ser ut til å ha bra tilgang på prosjekter også de nærmeste årene, og det er budsjettert med samme inntektsnivå i 2014 og -15. Deretter er det lagt til grunn en viss reduksjon, spesielt i forbindelse med at CSMN avsluttes i 2017.

Det økonomiske nettobidraget fra prosjektene til basisøkonomien (overheadinntekt pluss frikjøp minus egenfinansiering) har også vært økende de siste årene og utgjorde 6,8 mill. i 2013. De eksterne midlene bidrar vesentlig til instituttets handlingsrom. I langtidsbudsjettet 2014-18 er nettobidraget fra prosjektene videreført med ca. 5 mill. årlig.

Vedlegg:

Artsbasert regnskapsrapport: IFIKK inkl. CSMN

Artsbasert regnskapsrapport: IFIKK ekskl. CSMN

Artsbasert regnskapsrapport: CSMN

Prosjektrapport IFIKK inkl. CSMN

## FORSLAG TIL VEDTAK:

Instituttstyret godkjenner det fremlagte regnskapet for 2013